
מחברי 1.0 מ"מ של Samtec בשימוש מ-DC עד 120 ג'יגה הרץ

ניו אלבני, אינדיאנה, ארה"ב, 15 בספטמבר, 2026-- חברת Samtec, החברה המובילה בתעשיית המחברים, הכריזה על יציאתה לשוק עם מחבר 1.0 מ"מ אנכי, שמיועד להתקנה בלחץ בלוח מעגל, מסדרת 100-CM. שולי הביצוע הרחבים של מחברי 100-CM, המתוכננים ליישומי הדור הבא של בדיקות ומדידות בגלים מילימטריים עבור פס תדרים W (W-band) ופס תדרים D (D band) (ממתח ישר [DC] עד 120 ג'יגה הרץ), מספקים תכונות של אמינות, דיוק והדירות (repeatability) ברמות טובות יותר עד תדירויות בגבול העליון, מבלי שיהיה צורך במעבר למובילי גלים מסובכים או בציוד שמתאים ל- 0.8 מ"מ, היקר יותר.
 


התכנון המיועד להרכבה בלחץ ללא הלחמה מאפשר החלפה בשטח ומעניק גמישות לסידור מערך ההרכבה (layout), וכך ניתן להשתמש במחבר בטווח מיקומים במעגל המודפס. בניגוד לממשקי מעגלים מודפסים בהלחמה, טכנולוגיית התקנה בלחץ עוזרת לפשט את תהליכי ההתקנה, ההחלפה וההערכה, תוך כדי תמיכה בביצועים הדירים בגלים מילימטריים.
גורם מפתח מבדל נוסף של המחבר לחיבורים פנימיים להתקנה בלחץ מהסדרה 100-CM של Samtec הוא תכונות היישור שלו. חריצי יישור מחורצים בתוך בסיס המחבר, שמיושרים מול נקודות ייחוס על המעגל המודפס, מבטיחים שפין היישור ממורכז על רפידת הנחיתה. בזכות נכונות המיקום המדויקת מתקבלים ביצועי שיא של המחבר ושלמות אותות אופטימלית. הביצועים מוגדרים ביג"ע (VSWR) של 1.25:1 ממתח ישר עד 40 ג'יגה הרץ, 1.4:1 מ-40 ג'יגה הרץ עד 110 ג'יגה הרץ ו-1.6:1 מ- 110 ג'יגה הרץ עד 120 ג'יגה הרץ, לרבות נקודת חיבור במעגל מודפס microstrip.
מחברי השקע להתקנה אנכית בלחץ ל- 1.0 מ"מ של Samtec מתחברים עם מכלולי הכבלים הגמישים בעלי הפסדים נמוכים ל- 1.0 מ"מ שמיועדים לגלי מיקרו, לרבות הכבלים הקנייניים של Samtec וכבלי Nitrowave® בעלי יציבות גבוהה בכפיפה (stable-over-flexure) (בסדרות LL095 ו-LL110). המבנה החדשני של כבלי Nitrowave, שכולל שכבת ביצועים דינמית (DPL), תומך במדידות אמינות עם הדירות, בתנאי הסביבה הדורשניים של מעבדות.
בתדרים של גלים מילימטריים, התכנון של נקודת החיבור של המחבר הופך להיות קריטי ביותר. Samtec מציעה תמיכה בשלמות אותות, לרבות אופטימיזציה בנקודת החיבור על מעגלים מודפסים, הדמיה של שדה חשמלי ויצירת מודל תלת ממדי (3D), כדי לוודא שיתקבלו ביצועי מערכת מרביים. ליצירת קשר אפשר לפנות לכתובת RFgroup@samtec.com לקבלת תמיכה באופטימיזציה ובתכנון של נקודת החיבור לתדר רדיו.
טווח התדירויות המורחב של מחברי 100-CM של Samtec מאפשר למהנדסים לקבל שוליים נוספים בעת פיתוח ואימות של מערכות מתקדמות בת"ר (RF), בגלי מיקרו ובמערכות ספרתיות מהירות. לעיון במפרטים, לגישה למודלים תלת ממדיים ולדוחות של בדיקות או להגשת הזמנה, בקר בכתובת samtec.com/100-CM.

אתם מוזמנים לבקר את Samtec בתערוכת European Microwave 2026 בלונדון, בדוכן D40, לקבלת סקירה כללית של המוצרים והטכנולוגיות המתקדמים ביותר שלנו. לקביעת פגישה אפשר לשלוח דוא"ל לכתובת mediaroom@samtec.com.

-------------------
אודות חברת Samtec
חברת Samtec היא יצרנית עולמית, עם היקף ייצור גלובלי של 1 מיליארד דולר, אשר מייצרת קו רחב של פתרונות לחיבורים פנימיים של מערכות אלקטרוניות, לרבות חיבורים מהירים של מעגל למעגל, כבלים למהירות גבוהה, חיבורים אופטיים ללוחות פנימיים וללוחות חזית, רכיבי ת"ר (RF) מדויקים, חיבורי מערומים גמישים ורכיבי מיקרו ורכיבי כבלים מוקשחים. עם יותר מ- 40 אתרים בעולם ומוצרים שנמכרים ביותר מ- 125 מדינות, הנוכחות הגלובלית של Samtec מאפשרת לה להעניק שירות ללא תחרות. חברת Samtec מספקת פתרונות של חיבורים פנימיים באיכות גבוהה של הדור הבא, שמיועדים בין היתר לתעשיות בתחומים של תקשורת נתונים, תעשייה, צבא וחלל, רפואה, מחשבים, מוליכים למחצה, מכשור וכלי רכב. לקבלת מידע נוסף, בקר בכתובת: http://www.samtec.com.

Samtec, Inc.
P.O. Box 1147
New Albany, IN 47151-1147 

צוות העיתונות שלנו מפיק סיפוק משיתוף פעולה עם עיתונאים ברחבי העולם ומהעברת סיפורים מעניינים וחדשניים. פעילים בתחום המדיה או העיתונות שמעונינים להיות בקשר מוזמנים לשלוח דוא"ל לכתובת mediaroom@samtec.com.

